Gåselever

alt=gul ande- eller gåselever|miniatyr|Gul lever av and eller gås som har blitt gul på grunn av tvangsforing.
Gåselever eller Foie gras (fransk: fet lever) er leveren fra en gås eller and som har blitt opptil 10 ganger så stor på grunn av å ha blitt tvangsfôret store mengder gåsefôr. I Norge og mange andre land blir tvangsforing sett på som dyremishandling og er derfor ulovlig. Andelever er tilsvarende, men smaker av and. Begge disse blir stort sett importert fra Frankrike, og noe fra Ungarn.

 Produksjon 
Mesteparten av verdens foie gras blir produsert i Frankrike, og er av and. Der er det lovpålagt å produsere foie gras på tradisjonelt vis for å få lov til å kalle den fete leveren foie gras. I 2020 sto Frankrike for 75,4 % av produksjonen i Europa, Ungarn 13,5 %, Bulgaria 8,5 %, Spania 2,5 % og Belgia for 0,1 %.

Da gjess og ender tvangsfôres for å få ekstra stor og fet lever fremstilles som oftest gåseleverpostei (Paté de Foie Gras). Fôringsmåten har vakt motstand. Fuglene tvangsfôres med en metode som på fransk heter «gavage». Det betyr at et langt rør blir presset ned i fuglenes spiserør og deretter pumpes magen full av en fett- og karbohydratrik matblanding. Dette gjentas to til tre ganger daglig i ca. en måned før fuglene slaktes.

De unaturlige store mengdene med mat fuglene daglig tvinges i gjør at store mengder fett lagres i leveren. Dette er egentlig en naturlig mekanisme som kalles leversteatose og som fører til at trekkfugler kan lagre store mengder fett før de trekker til sitt sommer- eller vinterhabitat. I naturen kan leveren øke til over dobbelt av normal størrelse, men ved tvangsfôring kan leveren bli økt til ti ganger sin opprinnelige størrelse.

Flere norske butikkjeder har valgt å ta produktet ut av sitt varesortiment av hensyn til dyrevelferd. Une Bastholm fra Miljøpartiet De Grønne og dyrevernsorganisasjonen NOAH uttalte i desember 2023 at de ønsker importforbud for foie gras.

 Tilberedelse 
miniatyr|Tilberedt foie gras
Den enkleste måten å tilberede gåselever på er å skjære den i ca. 1 cm tykke skiver. Man varmer en stekepanne, og uten fett i pannen legger man skivene i. (Fett brukes ikke, da leveren er fet i utgangspunktet). Man lar den steke i ca. 1 min, har på salt og grovkvernet pepper, og snur den. Legges opp på tallerkenen, og man kan ha brød, eplesyltetøy og portvin ved siden av.

 Referanser 

Kategori:Kjøttretter av fugl
Kategori:Dyrevern